Diari Oficial de la Generalitat Valenciana


Sumari del DOGV 6380, del 20-10-2010 (2010/11287)

ACORD de 15 d'octubre de 2010, del Consell, pel qual s'aprova la relació de coves, abrics i llocs amb art rupestre de la província d'Alacant i s'acorda la seua inscripció en la secció primera de l'Inventari General del Patrimoni Cultural Valencià.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11093


Data del document
:   15-10-2010

Organisme emissor
:   Conselleria de Cultura i Esport

Tipus de document
:   Acord

Descriptors 

:   * Alacant
    * protecció del patrimoni
    * legislació
    * cultura regional
    * ben cultural

ACORD de 15 d'octubre de 2010, del Consell, pel qual s'aprova la relació de coves, abrics i llocs amb art rupestre de la província d'Alacant i s'acorda la seua inscripció en la secció primera de l'Inventari General del Patrimoni Cultural Valencià. [2010/11617]  
El Consell, en la reunió del dia 15 d'octubre de 2010, va adoptar l'acord següent:  
L'article 40.2 de la Llei 16/1985, de 25 de juny, del Patrimoni Històric Espanyol, va atorgar la consideració de Bé d'Interés Cultural, per ministeri de la llei, a les coves, abrics i llocs que contingueren manifestacions d'art rupestre.  
Amb l'entrada en vigor de la Llei 4/1998, d'11 de juny, de la Generalitat, del Patrimoni Cultural Valencià, i segons allò que s'ha disposat en la seua disposició addicional primera, es va produir l'automàtica integració en el patrimoni cultural valencià, amb el caràcter de Bé d'Interés Cultural, dels béns existents en el territori de la Comunitat Valenciana que ja hagueren sigut declarats a l'empara de la Llei 16/1985, de 25 de juny, del Patrimoni Històric Espanyol, tant per mitjà d'expedient individualitzat com en virtut del que establix l'esmentat article 40.2 i en les disposicions addicionals primera i segona.   
Així mateix, la Llei del Patrimoni Cultural Valencià, en l'esmentada disposició addicional, encomana a la conselleria competent en matèria de cultura que elabore, per a la seua aprovació pel Consell, la relació d'estos elements.  
Durant estos anys la Generalitat ha gestionat l'Inventari General del Patrimoni Cultural Valencià, enriquint-lo amb una important quantitat de noves inscripcions, així com procedint a la seua adaptació als requeriments de la nostra normativa pròpia en matèria de patrimoni cultural.  
L'any 2008, coincidint amb el desé aniversari de la declaració com a Patrimoni de la Humanitat de «L'Art Rupestre de l'Arc Mediterrani de la Península Ibèrica», la Generalitat, sabedora que estes pintures constituïxen un exemple únic en el món de l'art rupestre i que són un recurs patrimonial de primer orde, va iniciar una Pla d'Actuacions per a la Dinamització de l'Art Rupestre de la Comunitat Valenciana. Entre elles, destaca la creació d'una línia nominativa en els pressupostos de la Direcció General de Patrimoni Cultural Valencià per a la realització de l'actualització de l'art rupestre de la Comunitat Valenciana, com a base per a l'elaboració d'un projecte estructurat en tres anualitats (2009, 2010 i 2011), corresponent cada una d'elles a una província: Alacant, València i Castelló.   
L'actualització de l'art rupestre, executada en l'anualitat 2009 en la província d'Alacant, s'ha materialitzat en una base de dades en què s'arreplega la informació necessària per a la seua correcta protecció, convertint-se esta en una excel·lent ferramenta per a gestionar este patrimoni. Els treballs realitzats també han permés no sols corregir dades i incorporar nova documentació dels jaciments d'art rupestre coneguts, sinó també documentar-ne de nous. En efecte, cal destacar la troballa de vint-i-huit nous abrics, vint que contenien pintures rupestres i huit gravats. S'ha completat l'inventari de coves, abrics, i llocs amb art rupestre de la província d'Alacant, en què es reflectixen 185 jaciments arqueològics d'art rupestre.  
Per això i de conformitat amb allò previst en la disposició addicional primera de la Llei del Patrimoni Cultural Valencià, a proposta de la consellera de Cultura i Esport, el Consell  
ACORDA  
Primer  
Aprovar la relació de coves, abrics i llocs amb art rupestre que s'enumeren en l'annex del present acord i acordar la seua inscripció en la secció primera de l'Inventari General del Patrimoni Cultural Valencià, amb la categoria de Zones Arqueològiques.  
ANNEX / ANEXO  
COVES, ABRICS I LLOCS AMB ART RUPESTRE DE LA PROVÍNCIA D'ALACANT/   
CUEVAS, ABRIGOS Y LUGARES CON ARTE RUPESTRE DE LA PROVINCIA DE ALICANTE  
Segon  
El present acord es publicarà en el Boletín Oficial del Estado i en el Diari Oficial de la Comunitat Valenciana.  
València, 15 d'octubre de 2010  
El vicepresident primer i secretari del Consell,  
VICENTE RAMBLA MOMPLET